Blaze7451/Wiki-th-20250601 huggingface dataset:
ดาวเคราะห์

ดาวเคราะห์ทั้งแปดefn|รายงานจากนิยามดาวเคราะห์ของไอเอยู ในระบบสุริยะ:- ดาวเคราะห์คล้ายโลก (ดาวเคราะห์หิน)
ดาวพุธ, ดาวศุกร์, โลก และดาวอังคาร- ดาวเคราะห์ยักษ์  (ดาวเคราะห์แก๊ส)
ดาวพฤหัส และดาวเสาร์ (ดาวแก๊สยักษ์)
ดาวยูเรนัส และดาวเนปจูน (ดาวน้ำแข็งยักษ์)
เรียงลำดับจากดวงอาทิตย์ และใช้สีจริง. ขนาดไม่ตามของจริง
ดาวเคราะห์ (πλανήτης; planet หรือ "ผู้พเนจร") คือวัตถุขนาดใหญ่ที่โคจรรอบดาวฤกษ์ ก่อนคริสต์ทศวรรษ 1990 มีดาวเคราะห์ที่เรารู้จักเพียง 8 ดวง (ทั้งหมดอยู่ในระบบสุริยะ) ปัจจุบันเรารู้จักดาวเคราะห์ใหม่อีกมากกว่า 100 ดวง ซึ่งเป็นดาวเคราะห์นอกระบบ คือ โคจรรอบดาวฤกษ์ดวงอื่นที่ไม่ใช่ดวงอาทิตย์ ในปี พ.ศ. 2549 สหพันธ์ดาราศาสตร์สากล (IAU) มีมติรับคำนิยามทางวิทยาศาสตร์ของดาวเคราะห์ว่า วัตถุฟากฟ้าที่โคจรรอบดาวฤกษ์จะเป็นดาวเคราะห์ได้ ต่อเมื่อ
# มีมวลมากพอที่จะรักษาทรงกลมไว้ได้ด้วยแรงโน้มถ่วงของตนเอง
# ต้องไม่มีมวลมากจนถึงขนาดก่อให้เกิดปฏิกิริยานิวเคลีย์ฟิวชั่น หรือปฏิกิริยาการหลอมนิวเคลียส
# ต้องไม่มีดาวเคราะห์อื่นร่วมใช้วงโคจร ซึ่งรวมไปถึงว่าต้องไม่มีดาวเคราะห์แรกเกิด (planetesimal) อื่นกำลังก่อตัวอยู่ในวงโคจร
ดาวเคราะห์เป็นวัตถุฟากฟ้าที่ศึกษากันมาแต่โบราณ ทั้งในทางวิทยาศาสตร์ และโหราศาสตร์ นักดาราศาสตร์กรีกชื่อ ปโตเลมี เชื่อว่า ดาวเคราะห์ทั้งหลายล้วนโคจรรอบโลกในการเคลื่อนที่แบบรอบอภิวัฏ (Epicycle)  
ทฤษฎีที่เป็นที่ยอมรับกันมากที่สุดในปัจจุบันกล่าวว่าดาวเคราะห์ก่อตัวขึ้นจากการยุบตัวลงของกลุ่มฝุ่นและแก๊ส พร้อมๆ กับการก่อกำเนิดดวงอาทิตย์ที่ใจกลาง ดาวเคราะห์ไม่มีแสงสว่างในตัวเอง สามารถมองเห็นได้เนื่องจากพื้นผิวสะท้อนแสงจากดวงอาทิตย์ ดาวเคราะห์ส่วนใหญ่ในระบบสุริยะมีดาวบริวารโคจรรอบ ยกเว้นดาวพุธและดาวศุกร์ และสามารถพบระบบวงแหวนได้ในดาวเคราะห์ขนาดใหญ่อย่างดาวพฤหัสบดี ดาวเสาร์ ดาวยูเรนัส และดาวเนปจูน มีเพียงดาวเสาร์เท่านั้นที่สามารถมองเห็นวงแหวนได้ชัดเจนด้วยกล้องส่องทางไกล

**นิยามของดาวเคราะห์**
เมื่อวันที่ 24 สิงหาคม พ.ศ. 2549 ที่ประชุมสหพันธ์ดาราศาสตร์สากล ที่กรุงปราก สาธารณรัฐเช็ก ซึ่งประกอบด้วยนักดาราศาสตร์กว่า 2,500 คนจาก 75 ประเทศทั่วโลก ได้มีมติกำหนดนิยามใหม่ของดาวเคราะห์ ดังนี้ 
# เป็นดาวที่โคจรรอบดาวฤกษ์ (ซึ่งในที่นี้หมายถึงดวงอาทิตย์) แต่ไม่ใช่ดาวฤกษ์ และไม่ใช่ดาวบริวาร
# มีมวลมากพอที่จะมีแรงโน้มถ่วงดึงดูดตัวเองให้อยู่ในสภาวะสมดุลอุทกสถิต หรือรูปร่างใกล้เคียงกับทรงกลม
# มีวงโคจรที่ชัดเจนและสอดคล้องกับดาวเคราะห์ข้างเคียง
# มีขนาดเส้นผ่านศูนย์กลางอย่างน้อย 500 ไมล์ (804.63 กิโลเมตร)
นิยามใหม่นี้ส่งผลให้ ดาวพลูโต (♇) และดาวอีรีส ซึ่งเคยนับเป็นดาวเคราะห์ดวงที่ 9 และ 10 ถูกปลดออกจากการเป็นดาวเคราะห์ในระบบสุริยะ คงเหลือดาวเคราะห์เพียง 8 ดวง เนื่องจากดาวพลูโตไม่สามารถควบคุมแรงดึงดูด และวงโคจรของสิ่งต่างๆ ที่อยู่นอกระบบสุริยะ ทั้งยังมีวงโคจรที่ไม่สอดคล้องกับดาวเคราะห์ข้างเคียง และให้ถือว่าดาวพลูโตเป็น ดาวเคราะห์แคระ ซึ่งมีลักษณะคล้ายกับวัตถุขนาดเล็กในระบบสุริยะ
รูปดาวเคราะห์และดาวเคราะห์แคระในระบบสุริยะ ขนาดดาวตามอัตราส่วนจริง (แนวขวาง) แต่ระยะทางไม่ถูกอัตราส่วน 
แต่หากเป็นตามโหราศาสตร์นั้นดวงจันทร์เป็นส่วนหนึ่งของดาวนพเคราะห์ แต่เป็นดาวบริวารของโลก จึงไม่สามารถที่จะนับเป็นดาวเคราะห์ได้

**รายชื่อดาวเคราะห์ในระบบสุริยะ**
(เรียงตามระยะห่างเฉลี่ยจากดวงอาทิตย์)- ดาวพุธ (☿)- ดาวศุกร์ (♀)- โลก (🜨)- ดาวอังคาร (♂)- ดาวพฤหัสบดี (♃)- ดาวเสาร์ (♄)- ดาวยูเรนัส (⛢)- ดาวเนปจูน (♆)

**ดูเพิ่ม**
 ดาวเคราะห์นอกระบบ- ดาวเคราะห์แคระ

**อ้างอิง**
หมวดหมู่:วิทยาศาสตร์ดาวเคราะห์

หมวดหมู่:ดาราศาสตร์เชิงสังเกตการณ์
ดาวเสาร์

ดาวเสาร์ (Saturn) เป็นดาวเคราะห์ดวงที่ 6 จากดวงอาทิตย์ ถัดจากดาวพฤหัสบดี เป็นดาวเคราะห์ที่มีขนาดใหญ่เป็นอันดับ 2 ของระบบสุริยะ รองจาก ดาวพฤหัสบดี ดาวเสาร์เป็นดาวเคราะห์ก๊าซยักษ์ ที่มีรัศมีเฉลี่ยมากกว่าโลกประมาณเก้าเท่า แม้ว่าจะมีความหนาแน่นเป็นหนึ่งในแปดของโลก แต่มวลของมันมีมากกว่าโลกถึง 95 เท่า ดาวเสาร์ตั้งชื่อตามเทพโรมันแห่งการเกษตร สัญลักษณ์ทางดาราศาสตร์ของดาวเสาร์ (♄) แทนเคียวของเทพเจ้า

**ลักษณะเฉพาะทางกายภาพ**
ดาวเสาร์มีรูปร่างป่องออกตามแนวเส้นศูนย์สูตร ที่เรียกว่าทรงกลมแป้น (oblate spheroid) เส้นผ่านศูนย์กลางตามแนวขั้วสั้นกว่าตามแนวเส้นศูนย์สูตรเกือบ 10% เป็นผลจากการหมุนรอบตัวเองอย่างรวดเร็ว ดาวเคราะห์ดวงอื่นๆ ก็มีลักษณะเป็นทรงกลมแป้นเช่นกัน แต่ไม่มากเท่าดาวเสาร์ ดาวเสาร์เป็นดาวเคราะห์เพียงดวงเดียวในระบบสุริยะ ที่มีความหนาแน่นเฉลี่ยน้อยกว่าน้ำ (0.70 กรัม/ลูกบาศก์เซนติเมตร) อย่างไรก็ตาม บรรยากาศชั้นบนของดาวเสาร์มีความหนาแน่นน้อยกว่านี้ ขณะที่ที่แกนมีความหนาแน่นมากกว่าน้ำ   วงแหวนของดาวเสาร์ประกอบไปด้วย เศษหินและน้ำแข็งขนาดเล็ก เรียงตัวอยู่ในระนาบเดียวกัน และวงแหวนของดาวเสาร์ก็ประกอบไปด้วย วงแหวนย่อยๆมากมาย ความจริงแล้ววงแหวนดาวเสาร์นั้นบางมาก โดยมีความหนาเฉลี่ยเพียง 500 กิโลเมตรเท่านั้น แต่เศษวัตถุในวงแหวนมีความสามารถในการสะท้อนแสงดี และกว้างกว่า 80,000 กิโลเมตร จึงสามารถสังเกตได้จากโลก  

**วงแหวน**
วงแหวนของดาวเสาร์ ประกอบด้วยอนุภาคขนาดเล็กจำนวนมากนับไม่ถ้วน ที่มีขนาดตั้งแต่ไม่กี่ไมโครเมตรไปจนถึงหลายเมตร กระจุกตัวรวมกันอยู่และโคจรไปรอบๆ ดาวเสาร์ อนุภาคในวงแหวนส่วนใหญ่เป็นน้ำแข็ง มีบางส่วนที่เป็นฝุ่นและสสารอื่น

**อ้างอิง**

**แหล่งข้อมูลอื่น**
  Saturn profile date=2015-11-07  at NASA's Solar System Exploration site-  Saturn Fact Sheet, by NASA-  Gazeteer of Planetary Nomenclature - Saturn (USGS)-  Cassini-Huygens mission date=2007-04-26  to Saturn, by NASA-  Research News about Saturn-  General information about Saturn-  Studies on the Rings date=2016-06-11  of Saturn-  Astronomy Cast: Saturn

หมวดหมู่:ดาวเคราะห์ในระบบสุริยะ
หมวดหมู่:ดาวเคราะห์
นกกระดาษ

นกกระเรียนกระดาษ
นกกระดาษ เป็นการพับกระดาษแบบหนึ่งให้เป็นรูปร่างของนกกระเรียน ดั้งเดิมมีที่มาจากประเทศญี่ปุ่น ซึ่งเรียกศิลปะการพับกระดาษว่า โอะริงะมิ 
นกกระดาษถูกใช้เพื่อเป็นการให้กำลังใจแก่ซาซากิ ซาดาโกะ เด็กหญิงชาวเมืองฮิโรชิมาคนหนึ่ง ที่ป่วยเนื่องจากได้รับผลกระทบจากระเบิดนิวเคลียร์ 
ปลายปีพ.ศ. 2547 ได้นำมาใช้ในประเทศไทย เพื่อแสดงถึงความห่วงใยของประชาชนชาวไทยที่มีต่อชาวใต้ โดยทางหน่วยงานราชการได้รับนกกระดาษนั้นจากนักเรียน นักศึกษา  และประชาชนทั่วไป  นำไปโปรยบนท้องฟ้าเหนือสามจังหวัดภาคใต้ได้แก่  จังหวัดนราธิวาส  จังหวัดยะลา  และจังหวัดปัตตานี
หมวดหมู่:การพับกระดาษ
หมวดหมู่:วัฒนธรรมญี่ปุ่น
หมวดหมู่:ประวัติศาสตร์

หมวดหมู่:สหสาขาวิชา
หมวดหมู่:สังคม
หมวดหมู่:สังคมศาสตร์
หมวดหมู่:วิทยาการลำดับเวลา
หมวดหมู่:การจำแนกหัวข้อหลัก
สหพันธ์ดาราศาสตร์สากล

สหพันธ์ดาราศาสตร์สากล (International Astronomical Union; Union astronomique internationale) หรือย่อว่า ไอเอยู (IAU) และ อูว์อาอี (UAI) เป็นองค์กรที่รวมกลุ่มสมาคมดาราศาสตร์ต่าง ๆ จากทั่วโลกเข้าด้วยกัน และเป็นสมาชิกของสภาวิทยาศาสตร์ระหว่างประเทศ (ไอเอสซี) มีอำนาจในการตั้งชื่อดาวฤกษ์ ดาวเคราะห์ ดาวเคราะห์น้อย รวมถึงวัตถุท้องฟ้าและปรากฏการณ์อื่น ๆ
สหพันธ์ดาราศาสตร์สากลประกอบด้วยคณะทำงานตั้งชื่อระบบดาวเคราะห์ (Working Group for Planetary System Nomenclature, WGPSN) ซึ่งเป็นผู้ดำเนินการในการประชุมตั้งชื่อวัตถุต่าง ๆ และรับผิดชอบระบบโทรเลขดาราศาสตร์ แม้ว่าไม่ได้เป็นผู้ดำเนินการเองโดยตรง
สหพันธ์ดาราศาสตร์สากลก่อตั้งขึ้นในปี พ.ศ. 2462 (ค.ศ. 1919) จากการควบรวมเข้าด้วยกันระหว่างโครงการในระดับนานาชาติหลายโครงการ ได้แก่ แผนที่ท้องฟ้า (Carte du Ciel), สหพันธ์สุริยะ (Solar Union) และ สำนักงานเวลาสากล (Bureau International de l'Heure) ประธานสหพันธ์ฯ คนแรกคือแบ็งฌาแม็ง บาโย

**อ้างอิง**

**แหล่งข้อมูลอื่น**
  สหพันธ์ดาราศาสตร์สากล
หมวดหมู่:องค์การระหว่างประเทศ
หมวดหมู่:ดาราศาสตร์
หมวดหมู่:องค์การอวกาศ
วัตถุทางดาราศาสตร์

วัตถุทางดาราศาสตร์ (astronomical object) หรือ วัตถุท้องฟ้า (celestial object) หรือ เทห์ฟากฟ้า หรือ เทห์ฟ้า (celestial body) หมายถึงวัตถุทางดาราศาสตร์ เช่น ดาวฤกษ์ ดาวเคราะห์ ดาวหาง ดาวบริวาร ดาวเคราะห์แคระ ดาวเคราะห์น้อย สะเก็ดดาว ดาราจักร เนบิวลา หลุมดำ กระจุกดาว กระจุกดาราจักร ซูเปอร์โนวา ไฮเปอร์โนวา โนวา กระจุกดาราจักรยวดยิ่ง ดาวเคราะห์นอกระบบ ดาวนิวตรอน ซากซูเปอร์โนวา ดาวแคระน้ำตาล ดาวแคระดำเป็นต้น พจนานุกรมฉบับราชบัณฑิตยสถาน พ.ศ. 2542 ใช้คำว่า "เทห์ฟากฟ้า" หรือ "เทห์ฟ้า" แต่ในวงการดาราศาสตร์นิยมใช้คำว่า "วัตถุท้องฟ้า"
หมวดหมู่:วัตถุทางดาราศาสตร์
หมวดหมู่:ดาราศาสตร์
กิโลเมตร

กิโลเมตร อักษรย่อ กม. (kilomètre) เป็นหน่วยวัดความยาว มีขนาดเท่ากับ 1 × 103 เมตร

**เทียบกับหน่วยวัดอื่น**
1 กิโลเมตร มีค่า- ประมาณ 0.621371 ไมล์- ประมาณ 1,093.61 หลา- ประมาณ 3,280.84 ฟุต- ประมาณ 0.539957 ไมล์ทะเล

**ดูเพิ่ม**
 ปีแสง - พาร์เซก
หมวดหมู่:อันดับของขนาด (ความยาว)
หมวดหมู่:หน่วยความยาวระบบเมตริก
เส้นรอบวง

ไฟล์:Circle-withsegments.svg|thumb|right|ดิสก์ ประกอบด้วย legend-line|black solid 3px|เส้นรอบวง C
ในวิชาเรขาคณิต เส้นรอบวง (circumference) เป็นเส้นรอบรูปของวงกลม หรือ วงรี นั่นคือ เส้นรอบวงจะเป็นความยาวส่วนโค้งของวงกลมราวกับว่ามันถูกเปิดออก และยืดออกเป็นส่วนของเส้นตรง

**รูปวงกลม**
เส้นรอบวง c ของรูปวงกลม สามารถคำนวณได้จากเส้นผ่านศูนย์กลาง d โดยใช้สูตรต่อไปนี้
:
หรือคำนวณจากรัศมี r ของรูปวงกลม
:
เมื่อ π คืออัตราส่วนระหว่างเส้นรอบวงกับเส้นผ่านศูนย์กลาง ซึ่งมีค่าประมาณ 3.142857142857143
สูตรการหาความยาวของเส้นรอบวง สามารถสร้างขึ้นโดยใช้ความรู้ทางแคลคูลัสเชิงปริพันธ์ และไม่ใช้การอ้างถึงค่า π ดังที่จะแสดงต่อไปนี้
ครึ่งหนึ่งด้านบนของรูปวงกลมที่มีจุดศูนย์กลางอยู่ที่จุดกำเนิด คือกราฟของฟังก์ชัน
:
ซึ่ง x สามารถมีค่าได้ตั้งแต่ −r ถึง +r เส้นรอบวงของรูปวงกลมทั้งหมดจึงสามารถแทนได้ด้วยผลรวมสองเท่าของความยาวของส่วนโค้งเล็กๆ ที่ประกอบกันเป็นครึ่งวงกลม ความยาวของส่วนโค้งเล็กๆ นั้นสามารถคำนวณได้โดยใช้ทฤษฎีบทพีทาโกรัส รูปสามเหลี่ยมมุมฉากที่มีด้านประกอบมุมฉากเป็น  และ  เราจะได้ความยาวของด้านตรงข้ามมุมฉากเป็น
:
ดังนั้น ความยาวของเส้นรอบวงจึงคำนวณได้จาก
:

**รูปวงรี**
การคำนวณเส้นรอบวงของวงรี ซับซ้อนกว่าวงกลม และเป็นอนุกรมอนันต์ (infinite series) อาจประมาณได้จากสูตรของ รามานุจัน (นักคณิตศาสตร์ชาวอินเดีย)
เมื่อ  และ  คือ กึ่งแกนเอกและกึ่งแกนโท ตามลำดับ สองค่านี้มีความสัมพันธ์กันกับความเยื้องศูนย์กลางของวงรี ดังต่อไปนี้
ซึ่งแสดงว่าสามารถเขียนสูตรคำนวณเส้นรอบวงของวงรีได้ดังนี้

**แหล่งข้อมูลอื่น**
  Numericana - Circumference of an ellipse
หมวดหมู่:เรขาคณิต
หน่วยดาราศาสตร์

หน่วยดาราศาสตร์ (astronomical unit; ย่อในภาษาอังกฤษว่า AU หรือ au หรือ a.u. หรือ ua) คือ หน่วยของระยะทาง มีค่า (โดยประมาณ) เท่ากับระยะห่างระหว่างโลกกับดวงอาทิตย์ ค่าที่ยอมรับในปัจจุบัน เท่ากับ 149,597,870,691±30 เมตร (ประมาณ 150 ล้านกิโลเมตร หรือ 93 ล้านไมล์)
สัญลักษณ์ "ua" ได้รับการเสนอจากสำนัก Bureau International des Poids et Mesures แห่งฝรั่งเศส แต่ในสหรัฐอเมริกาและประเทศอื่น ๆ ที่ใช้ภาษาอังกฤษจะใช้อักษรตัวใหญ่มากกว่า ส่วนสหภาพดาราศาสตร์สากล (International Astronomical Union) เสนอให้ใช้ "au" ส่วนมาตรฐานนานาชาติ ISO 31-1 นั้นใช้ "AU"

**ตารางเปรียบเทียบระยะทางหน่วยดาราศาสตร์**
ตารางด้านล่างนี้แสดงถึงระยะทางพิจารณาจากหน่วยดาราศาสตร์ ทั้งนี้ระยะทางอาจเปลี่ยนแปลงได้ตลอดเวลา

**ดูเพิ่ม**
 ปีแสง- พาร์เซก

**อ้างอิง**
หมวดหมู่:กลศาสตร์ท้องฟ้า
หมวดหมู่:หน่วยความยาว
หมวดหมู่:มาตรดาราศาสตร์
หมวดหมู่:หน่วยวัดในดาราศาสตร์
กลุ่มดาวหงส์

กลุ่มดาวหงส์ เป็นกลุ่มดาวในซีกเหนือของทรงกลมท้องฟ้า เป็นหนึ่งในจำนวนกลุ่มดาว 48 กลุ่มในรายการของทอเลมี (Ptolemy) และยังเป็นกลุ่มดาวในรายการกลุ่มดาว 88 กลุ่มที่รับรองโดยสหพันธ์ดาราศาสตร์สากล บางครั้งมีผู้เรียกกลุ่มดาวนี้ว่า กลุ่มดาวกางเขนเหนือ เพื่อให้เข้าคู่กับกลุ่มดาวกางเขนใต้
กลุ่มดาวนี้ มักวาดภาพให้เป็นรูปหงส์กางปีกบินตามแนวของทางช้างเผือก และหันหัวไปทางทิศใต้
หมวดหมู่:กลุ่มดาว
หมวดหมู่:กลุ่มดาวหงส์
ดาวเคราะห์น้อย

ไฟล์: (253) mathilde.jpg|thumb|250px|ดาวเคราะห์น้อย 253 มาทิลเด เป็นดาวเคราะห์น้อยแบบ C-Type
ดาวเคราะห์น้อย (asteroid หรือบางครั้งเรียกว่า minor planet / planetoid) คือวัตถุทางดาราศาสตร์ขนาดเล็กกว่าดาวเคราะห์ แต่ใหญ่กว่าสะเก็ดดาว (ซึ่งโดยปกติมักมีขนาดราว 10 เมตรหรือน้อยกว่า)  และไม่ใช่ดาวหาง การแบ่งแยกประเภทเช่นนี้กำหนดจากภาพปรากฏเมื่อแรกค้นพบ กล่าวคือ ดาวหางจะต้องมีส่วนของโคม่าที่สังเกตเห็นได้ชัด และมีรายชื่ออยู่ในบัญชีรายชื่อของดาวหางเอง ดาวเคราะห์น้อยมีลักษณะปรากฏคล้ายดวงดาว (คำว่า asteroid มาจากคำภาษากรีกว่า αστεροειδής หรือ asteroeidēs ซึ่งหมายถึง "เหมือนดวงดาว" มาจากคำภาษากรีกโบราณว่า Aστήρ หรือ astēr ซึ่งแปลว่า ดวงดาว) และมีการกำหนดเรียกชื่ออย่างคร่าวๆ ตามชื่อปีที่ค้นพบ จากนั้นจึงมีการตั้งชื่อตามระบบ (เป็นหมายเลขเรียงตามลำดับ) และชื่อ ถ้ามีการพิสูจน์ถึงการมีอยู่และรอบการโคจรเรียบร้อยแล้ว สำหรับลักษณะทางกายภาพของดาวเคราะห์น้อยโดยส่วนใหญ่ยังไม่เป็นที่ทราบแน่ชัด
ดาวเคราะห์น้อยดวงแรกที่มีการตั้งชื่อคือ เซเรส ค้นพบในปี พ.ศ. 2344 โดย จูเซปเป ปิอาซซี ซึ่งในช่วงแรกคิดว่าได้ค้นพบดาวเคราะห์ดวงใหม่ และกำหนดประเภทให้มันว่าเป็นดาวเคราะห์แคระ เซเรสนับเป็นดาวเคราะห์น้อยดวงใหญ่ที่สุดเท่าที่เป็นที่รู้จักกันในปัจจุบัน และจัดอยู่ในประเภทดาวเคราะห์แคระ ส่วนดาวเคราะห์น้อยดวงอื่นๆ จัดเป็นวัตถุในระบบสุริยะขนาดเล็ก เซอร์วิลเลียม เฮอร์เชล (พ.ศ. 2281 - 2365 ผู้ค้นพบดาวยูเรนัส เมื่อ พ.ศ. 2324) เป็นผู้ประดิษฐ์คำศัพท์ "asteroid" ให้แก่วัตถุอวกาศชุดแรก ๆ ที่ค้นพบในคริสต์ศตวรรษที่ 19 ซึ่งทั้งหมดมีวงโคจรรอบดวงอาทิตย์อยู่ระหว่างวงโคจรของดาวอังคารกับดาวพฤหัสบดี โดยส่วนใหญ่วงโคจรมักบิดเบี้ยวไม่เป็นวงรี แต่หลังจากนั้นมีการค้นพบดาวเคราะห์น้อยอยู่ระหว่างวงโคจรของดาวเคราะห์ต่างๆ นับตั้งแต่ดาวพุธไปจนถึงดาวเนปจูน และอีกหลายร้อยดวงอยู่พ้นจากดาวเนปจูนออกไป 
ดาวเคราะห์น้อยส่วนมากพบอยู่ในแถบดาวเคราะห์น้อย ซึ่งมีวงโคจรเป็นวงรีอยู่ระหว่างดาวอังคารกับดาวพฤหัสบดี เชื่อว่าดาวเคราะห์น้อยส่วนใหญ่เป็นซากที่หลงเหลือในจานดาวเคราะห์ก่อนเกิด ซึ่งไม่สามารถรวมตัวกันเป็นดาวเคราะห์ขนาดใหญ่ได้ระหว่างการก่อกำเนิดระบบสุริยะเนื่องจากแรงโน้มถ่วงรบกวนจากดาวพฤหัสบดี ดาวเคราะห์น้อยบางดวงมีดาวบริวาร หรือโคจรระหว่างกันเองเป็นคู่ เรียกว่า ระบบดาวเคราะห์น้อยคู่

**ประวัติ**

**อ้างอิง**

หมวดหมู่:วัตถุทางดาราศาสตร์
ดาวพฤหัสบดี

ดาวพฤหัสบดี เป็นดาวเคราะห์ที่อยู่ห่างจากดวงอาทิตย์เป็นลำดับที่ 5 ใหญ่ที่สุดในระบบสุริยะ นอกจากดาวพฤหัสบดี ดาวเคราะห์แก๊สดวงอื่นๆ ในระบบสุริยะได้แก่ ดาวเสาร์ ดาวยูเรนัส และดาวเนปจูน ชื่อละตินของดาวพฤหัสบดี (Jupiter) มาจากเทพเจ้าโรมัน สัญลักษณ์แทนดาวพฤหัสบดี คือ ♃ เป็นสายฟ้าของเทพเจ้าซุส หรือเรียกอีกอย่างหนึ่งว่า ดาวยักษ์
ดาวพฤหัสบดีมีมวลสูงกว่ามวลของดาวเคราะห์อื่นรวมกันราว 2.5 เท่า ทำให้ศูนย์ระบบมวลระหว่างดาวพฤหัสบดีกับดวงอาทิตย์ อยู่เหนือผิวดวงอาทิตย์ (1.068 เท่าของรัศมีดวงอาทิตย์ เมื่อวัดจากศูนย์กลางดวงอาทิตย์) ดาวพฤหัสบดีหนักว่าโลก 318 เท่า เส้นผ่านศูนย์กลางยาวกว่าโลก 11 เท่า และมีปริมาตรคิดเป็น 1,300 เท่าของโลก เชื่อกันว่าหากดาวพฤหัสบดีมีมวลมากกว่านี้สัก 60-70 เท่า อาจเพียงพอที่จะให้เกิดปฏิกิริยานิวเคลียร์จนกลายเป็นดาวฤกษ์ได้
ดาวพฤหัสบดีหมุนรอบตัวเองด้วยอัตราเร็วสูงที่สุด เมื่อเทียบกับดาวเคราะห์ดวงอื่นในระบบสุริยะ ทำให้มีรูปร่างแป้นเมื่อดูผ่านกล้องโทรทรรศน์ นอกจากชั้นเมฆที่ห่อหุ้มดาวพฤหัสบดี ร่องรอยที่เด่นชัดที่สุดบนดาวพฤหัสบดี คือ จุดแดงใหญ่ ซึ่งเป็นพายุหมุนที่มีขนาดใหญ่กว่าโลก
โดยทั่วไป ดาวพฤหัสบดีเป็นวัตถุที่สว่างที่สุดเป็นอันดับที่ 4 ในท้องฟ้า (รองจากดวงอาทิตย์ ดวงจันทร์ และดาวศุกร์ อย่างไรก็ตาม บางครั้งดาวอังคารก็ปรากฏสว่างกว่าดาวพฤหัสบดี) จึงเป็นที่รู้จักมาตั้งแต่ยุคก่อนประวัติศาสตร์ การค้นพบดาวบริวารขนาดใหญ่ 4 ดวง ได้แก่ ไอโอ, ยูโรปา, แกนีมีด และคัลลิสโต โดยกาลิเลโอ กาลิเลอี เมื่อ ค.ศ. 1610 เป็นการค้นพบวัตถุที่ไม่ได้โคจรรอบโลกเป็นครั้งแรก นับเป็นจุดที่สนับสนุนทฤษฎีดวงอาทิตย์เป็นศูนย์กลางที่เสนอโดยโคเปอร์นิคัส การออกมาสนับสนุนทฤษฎีนี้ทำให้กาลิเลโอต้องเผชิญกับการไต่สวน ดาวพฤหัสบดี หมุนรอบตัวเองใช้เวลา 10 ชั่วโมง

**วงแหวนของดาวพฤหัสบดี**
องค์ประกอบของวงแหวนดาวพฤหัสบดี
ดาวพฤหัสบดีมีวงแหวนเช่นเดียวกับดาวเสาร์ แต่มีความเลือนลางและขนาดเล็กกว่า สามารถเห็นได้ในรังสีอินฟราเรดทั้งจากกล้องโทรทรรศน์ที่พื้นโลกและจากยานกาลิเลโอ
วงแหวนของดาวพฤหัสค่อนข้างมืด ซึ่งอาจประกอบด้วยเศษหินขนาดเล็ก และไม่พบน้ำแข็ง เหมือนที่พบในวงแหวนของดาวเสาร์ วัตถุที่อยู่ในวงแหวนของดาวพฤหัสอาจไม่อยู่ในวงแหวนนาน เนื่องจากแรงเหวี่ยงที่เกิดจากบรรยากาศและสนามแม่เหล็ก มีหลักฐานที่แสดงให้เห็นว่าวงแหวนได้วัตถุเพิ่มเติมจากฝุ่นที่เกิดจากอุกกาบาตตกชนดาวบริวารวงใน ซึ่งเนื่องจากพลังงานมหาศาลจากแรงดึงดูดขนาดใหญ่ของดาวพฤหัสบดี

**อ้างอิง**

**อ่านเพิ่ม**
cite book|title=Jupiter: The Planet, Satellites and Magnetosphere|last1=Bagenal|first1=Fran|author-link1=Fran Bagenal|last2=Dowling|first2=Timothy E.|last3=McKinnon|first3=William B.|year=2006|isbn=978-0-52-103545-3|url=https://books.google.com/books?id=aMERHqj9ivcC|publisher=Cambridge University Press|via=Google Books- publisher=Virtual Institute of Applied Science

**แหล่งข้อมูลอื่น**

หมวดหมู่:ดาวเคราะห์ในระบบสุริยะ
หมวดหมู่:ดาวเคราะห์
ดาวบริวาร

ดาวบริวาร (Natural satellite) คือ วัตถุตามธรรมชาติที่โคจรรอบดาวเคราะห์ ระบบสุริยะของเรามีดาวบริวารบริวารอยู่มากกว่า 140 ดวง โดยปกติดาวเคราะห์แก๊สที่มีขนาดใหญ่ น้ำหนักมาก จะมีดาวบริวารจำนวนมาก ดาวพุธและดาวศุกร์ไม่มีดาวบริวารแม้แต่ดวงเดียว โลกมี 1 ดวง คือดวงจันทร์ ดาวอังคารมีดาวบริวารขนาดเล็ก 2 ดวง

**ดาวบริวารในระบบสุริยะ**
นอกจากดาวบริวารของดาวเคราะห์แต่ละดวง ยังมีดาวบริวารของดาวเคราะห์น้อยอีกมากกว่า 80 ดวงด้วย

**อ้างอิง**
หมวดหมู่:วัตถุทางดาราศาสตร์
หมวดหมู่:ดาวบริวาร
สะเก็ดดาว

สะเก็ดดาว (meteoroid) คือ เศษวัตถุขนาดเล็กในระบบสุริยะ มีขนาดตั้งแต่ก้อนหินขนาดใหญ่ลงไปถึงผงฝุ่น เมื่อสะเก็ดดาวเคลื่อนที่เข้าสู่บรรยากาศของโลก (หรือของดาวเคราะห์อื่น) ทำให้เกิดความร้อนและแสงสว่างมองเห็นเป็นดาวตก คนทั่วไปมักเข้าใจว่าแสงสว่างนี้เกิดจากความเสียดทานระหว่างสะเก็ดดาวกับบรรยากาศ แต่ในความเป็นจริง กระบวนการหลักของการเกิดดาวตก คือ การแตกตัวเป็นไอออน (ionization) ของอนุภาคในบรรยากาศ หากสะเก็ดดาวมีขนาดใหญ่ วัตถุที่ตกลงถึงพื้นดิน เรียกว่า อุกกาบาต (meteorite) สะเก็ดดาวที่ลุกไหม้จนหมดในชั้นบรรยากาศของโลกเรียกว่า ดาวตก หรือ ผีพุ่งไต้ (meteor) ดาวตกที่สว่างมาก ๆ คือสว่างกว่าดาวศุกร์ อาจเรียกว่าลูกไฟ (fireball) สะเก็ดดาวจำนวนมากเป็นส่วนหนึ่งอยู่ในฝนดาวตก บางชิ้นเล็กเกินไป พอตกลงมาถึงพื้นของโลกก็อาจเหลือแค่เศษเป็นชิ้นเล็กๆ หรือเรียกอีกชื่อหนึ่งก็เศษของอุกกาบาต หรือชิ้นส่วน อุกกาบาตมีหลายชนิด เพราะว่าหินที่ลอยตัวกรือคลื่อนที่ในระบบสุริยะจักรวาลของเรา มีทั้งดวงจันทร์ ดาวเสาร์ ดาวศุกร์ ดาวอังคาร เป็นต้น บางทีอุกกาบาตบางชิ้นอาจจะยังไม่ชิ้นส่วนที่อยู่บนดวงดาวในระบบสุริยะจักรวาลก็เป็นได้ ชึ่งหมายความว่ามันอาจจะเกิดก่อนโลกของเราอีกก็เป็นได้ บางชิ้นอาจจะโครจรมานานมาก เพียงแต่ว่ามันไม่ได้เข้ามาหลวมรวมตัวจับกลุ่มเป็นโครงสร้างของกระบวนการวัตถุธาตุ  ได้แก่ธาตุ ดิน น้ำ ลม ไฟ  ชึ่งก่อเกำเนิดสิ่งมีชีวิต  ชึ่งก็คือโลกของเรา หรืออุกกาบาตบางชิ้นอาจ ไปรวมตัวหรือมีมากในดาวดวงอื่น 

**ดาวตกหรือผีพุ่งไต้**
ผีพุ่งไต้ คือ ปรากฏการณ์ของเทหวัตถุนอกบรรยากาศของโลกที่พุ่งมาสู่พื้นผิวของโลกด้วยแรงดึงดูด ผ่านชั้นของบรรยากาศที่หนาขึ้นไปประมาณ 100 กิโลเมตร จึงเกิดการเสียดสีจนลุกเป็นไฟสว่างวาบเป็น ทางไปในท้องฟ้า เรียกกันว่า ดาวตก (Meteor) หรือ ผีพุ่งไต้ ดาวตกจะวิ่งเข้ามาสู่บรรยากาศของโลกวันหนึ่งประมาณ 10,000 ล้านดวง ขนาดของดาวตกมีตั้งแต่ ชิ้นเล็กที่สุดที่เราสามารถถือไว้ในอุ้งมือได้ถึงพัน ๆ ดวงจนถึงมีขนาดใหญ่น้ำหนักเป็นตัน ๆ ความเร็วของ ดาวตกอยู่ระหว่าง 72 กิโลเมตรต่อวินาที และ 12 กิโลเมตรต่อวินาที สุดแต่ว่าดาวตกนั้นพุ่งตรงเข้าชนโลก หรือพุ่งแฉลบไป ดาวตกทุกดวงมิได้เป็นผีพุ่งไต้ (Shooting Star) เสมอไป ความสว่างของผีพุ่งไต้เกิดจากความร้อนที่ดาว ตกเหล่านั้นเสียดสีกับบรรยากาศจนร้อนถึงจุดติดไฟจึงเกิดมีแสงสว่างพุ่งเป็นทาง

**แหล่งข้อมูลอื่น**
สะเก็ดดาว
อุกกาบาต

หมวดหมู่:สะเก็ดดาว
ภาพอุกกาบาตที่ถูกพบในสหรัฐ
อุกกาบาต (meteorite) คือ หินอวกาศที่ตกลงมาสู่ผิวโลกหรือผิวดาวเคราะห์แล้ว ตอนอยู่ในอวกาศจะเรียกว่าดาวเคราะห์น้อย (Asteroid) หรือสะเก็ดดาว (Meteoriod) พอเข้าสู่ชั้นบรรยากาศโลกเคลื่อนที่ด้วยความเร็วสูงประมาณ 40-70 กิโลเมตร/วินาที เกิดการ compression กับอากาศในชั้นบรรยากาศโลก ทำให้อากาศรอบๆ ลุกไหม้เป็นแสงสว่างเรียกว่า ดาวตก (Meteor) จวบจนลงถึงพื้นแล้วจึงเรียกอุกกาบาต อุกกาบาตขนาดเล็กคือหินอวกาศที่ถูกเผาไหม้จนเกือบหมด แต่สำหรับอุกกาบาตที่มีขนาดใหญ่นั้นคือหินอวกาศที่ไม่ถูกเผาไหม้จนหมดทำให้ตกลงมาบนพื้นโลก และเกิดหลุมอุกกาบาต (Crater)
ชนิดของอุกกาบาต
ชนิดของอุกกาบาต มีดังนี้
# C-type อุกกาบาตคาร์บอนมีสีคล้ำ มีองค์ประกอบเป็นคาร์บอน
# S-type อุกกาบาตหิน มีองค์ประกอบเป็นซิลิกา
# M-type อุกกาบาตโลหะ มีองค์ประกอบเป็นเหล็กและนิเกิล
นอกจากอุกกาบาตจะเกิดขึ้นจากสะเก็ดดาวเคราะห์น้อยแล้ว ยังมีอุกกาบาตบนพื้นโลกที่มาจากดวงจันทร์และดาวอังคาร ซึ่งในปี พ.ศ. 2539 ได้มีการค้นพบอุกกาบาต ALH84001 ซึ่งเป็นสะเก็ดของดาวอังคารที่ตกลงบนน้ำแข็งในทวีปแอนตาร์กติก ใน 65 ล้านปีที่ผ่านมา อุกกาบาตขนาดใหญ่พุ่งชนโลกที่ ซิคซูลูบ คาบสมุทรยูคาทาน ประเทศเม็กซิโก ทำให้ไดโนเสาร์และสิ่งมีชีวิตอื่นๆ สูญพันธุ์เป็นจำนวนมาก

**แหล่งข้อมูลอื่น**
  Meteoroids Page date=2015-12-07  at  NASA's Solar System exploration-  Current meteorite news articles date=2006-07-08 -  Impact Meteor Crater Viewer Google Maps Page with Locations of Meteor Craters around the world-  Planetary Science Research Discoveries: meteorite articles and photographs-  Chronological listing of meteorites that have struck humans, animals and manmade objects date=2012-04-20 -  Interview with Guy Consolmagno at Astrobiology Magazine (May 12, 2004). Vatican astronomer Dr. Guy Consolmagno discussed his research as curator of one of the world's largest meteorite collections-  The British and Irish Meteorite Society-  Types of extraterrestrial material available for study-  Largest meteorites date=2012-11-19 -  Meteorite Times, news and information about meteorite collecting-  The Natural History Museum's meteorite catalogue database-  Meteoritical Society-  Earth Impact Database-  อุกกาบาตผู้มาเยือนจากนอกโลก date=2013-08-01  จากสถาบันวิจัยดาราศาสตร์แห่งชาติ (องค์การมหาชน) -  อุกกาบาตคืออะไร 
หมวดหมู่:สะเก็ดดาว
ตารางกิโลเมตร

ตารางกิโลเมตร คือหน่วยของพื้นที่ มักย่อว่า ตร.กม. หรือสัญลักษณ์ กม.2 จากภาษาอังกฤษ km2
1 ตารางกิโลเมตร มีค่าเท่ากับ: - พื้นที่ของสี่เหลี่ยมจัตุรัสที่แต่ละด้านยาว 1 กิโลเมตร- 1,000,000 ตารางเมตร- 100 เฮกตาร์- 0.3861 ตารางไมล์- 247.1 เอเคอร์- 625 ไร่
ในทางกลับกัน:- 1 ตารางเมตร = 0.000001 (10−6) ตารางกิโลเมตร- 1 เฮกตาร์ = 0.01 (10−2) ตารางกิโลเมตร- 1 ตารางไมล์ = 2.5899 ตารางกิโลเมตร- 1 เอเคอร์ = ประมาณ 0.004047 ตารางกิโลเมตร- 1 ไร่ = 0.0016 ตารางกิโลเมตร

**ดูเพิ่ม**
 เมตร- อันดับของขนาด (พื้นที่)

**แหล่งข้อมูลอื่น**
  Online Conversion - Area Conversion
หมวดหมู่:หน่วยพื้นที่ระบบเมตริก
หมวดหมู่:หน่วยอนุพัทธ์เอสไอ
เส้นศูนย์สูตร

เส้นศูนย์สูตรบนแผนที่โลก
ในทางภูมิศาสตร์ เส้นศูนย์สูตร คือ  เส้นที่ลากผ่านศูนย์กลางวงกลมในแนวทิศตะวันตก-ตะวันออก และตั้งฉากกับแกนหมุนของโลก เป็นเส้นสมมุติที่เป็นเส้นวงกลมใหญ่แบ่งโลกออกเป็นสองซีกเท่า ๆ กัน ผู้สังเกตที่อยู่บนเส้นศูนย์สูตร มีระยะเวลาของกลางวันกับกลางคืนยาวนานเกือบเท่ากันตลอดทั้งปี และเห็นดวงอาทิตย์ผ่านจุดเหนือศีรษะในเวลาเที่ยงของวันวิษุวัต
เส้นศูนย์สูตรของโลกมีความยาวประมาณ 40,075.02 กิโลเมตร ลากผ่าน 13 ประเทศ และเป็นหนึ่งในละติจูด 5 เส้นสำคัญของโลก เป็นละติจูดที่เรียกว่า "เส้นวงกลมใหญ่" ที่ลากแบ่งครึ่งโลกเป็นวงกลมขนาดใหญ่ที่มีจุดศูนย์กลางและมีรัศมีเท่า ๆ กัน 
เมื่อขยายเส้นศูนย์สูตรโลกเป็นระนาบศูนย์สูตร (Equatorial Plane) ออกไปตัดทรงกลมท้องฟ้า เกิดเป็นวงกลมใหญ่ เรียกว่า เส้นศูนย์สูตรท้องฟ้า (Celestial Equator)

**แหล่งข้อมูลอื่น**
หมวดหมู่:เขตร้อน
หมวดหมู่:เส้นละติจูด
หมวดหมู่:ระบบพิกัดทรงกลมท้องฟ้า
หมวดหมู่:ภูมิมาตรศาสตร์
ก็อทฟรีท วิลเฮ็ล์ม ไลบ์นิทซ์

ก็อทฟรีท วิลเฮ็ล์ม ฟ็อน ไลบ์นิทซ์ (Gottfried Wilhelm von Leibniz, ; 1 กรกฎาคม ค.ศ. 1646 – 4 พฤศจิกายน ค.ศ. 1716) เป็นนักปรัชญา, นักวิทยาศาสตร์, นักคณิตศาสตร์, นักการทูต, บรรณารักษ์ และนักกฎหมายชาวเยอรมัน เขาเป็นคนที่เริ่มใช้คำว่า "ฟังก์ชัน" สำหรับอธิบายปริมาณที่เกี่ยวกับเส้นโค้ง เช่น ความชันของเส้นโค้ง หรือจุดบางจุดของเส้นโค้งดังกล่าว ไลบ์นิทซ์และนิวตันได้รับการยกย่องร่วมกันว่าเป็นผู้เริ่มพัฒนาแคลคูลัส โดยเฉพาะส่วนของไลบ์นิทซ์ในการพัฒนาปริพันธ์และกฎผลคูณ เป็นคนแรกที่ให้ความหมายของ เลขฐานสอง

**อ้างอิง**
1716
หมวดหมู่:บุคคลจากไลพ์ซิช
หมวดหมู่:นักฟิสิกส์ชาวเยอรมัน
หมวดหมู่:นักคณิตศาสตร์ชาวเยอรมัน
หมวดหมู่:นักปรัชญาชาวเยอรมัน
หมวดหมู่:นักปรัชญายุคเรืองปัญญา
หมวดหมู่:ศิษย์เก่าจากมหาวิทยาลัยไลพ์ซิช
หมวดหมู่:ศิษย์เก่าจากมหาวิทยาลัยเยนา
เซอร์เอิน เคียร์เกอกอร์

เซอร์เอิน เคียร์เกอกอร์
เซอร์เอิน โอปือ เคียร์เกอกอร์ (Søren Aabye Kierkegaard; 5 พฤษภาคม ค.ศ. 1813 – 11 พฤศจิกายน ค.ศ. 1855) เป็นนักปรัชญาชาวเดนมาร์กในสมัยคริสต์ศตวรรษที่ 19 ถือกันโดยทั่วไปว่าเขาเป็นนักปรัชญาอัตถิภาวนิยมคนแรก แม้ว่างานวิจัยในชั้นหลัง ๆ จะแสดงว่าการเชื่อมโยงดังกล่าวอาจกระทำได้ยากกว่าที่เคยคิดกันก็ตาม ในด้านความคิดทางปรัชญานั้น เคียร์เกอกอร์ถือเป็นสะพานเชื่อมระหว่างปรัชญาแบบเฮเกิลกับปรัชญาที่จะคลี่คลายไปเป็นอัตถิภาวนิยมในภายหลัง เขาปฏิเสธอย่างแข็งขันทั้งปรัชญาแบบเฮเกิลที่กำลังเฟื่องฟูในสมัยนั้นและสิ่งที่เขาเรียกว่ารูปแบบอันว่างเปล่าของคริสตจักรเดนมาร์ก งานของเขาส่วนใหญ่จะเกี่ยวข้องกับปัญหาทางศาสนา เช่น ธรรมชาติของศรัทธา ความเป็นสถาบันของคริสต์ศาสนจักร และเรื่องจริยธรรมและเทววิทยาคริสเตียน เป็นต้น ด้วยเหตุนี้ บางคนจึงจัดให้งานของเคียร์เกอกอร์อยู่ในประเภทของอัตถิภาวนิยมคริสเตียน งานของเคียร์เกอกอร์อาจยากแก่การตีความ เนื่องจากงานที่เขาเขียนในระยะแรกนั้นเขียนโดยใช้นามแฝงต่าง ๆ กัน และบ่อยครั้งที่งานที่เขาเขียนโดยใช้นามแฝงชื่อหนึ่งจะได้รับความเห็นหรือข้อวิจารณ์จากงานเขียนที่เขาใช้นามแฝงอีกชื่อหนึ่ง
หมวดหมู่:นักปรัชญาชาวเดนมาร์ก
หมวดหมู่:บุคคลจากโคเปนเฮเกน
หมวดหมู่:นักจดบันทึกประจำวันชาวเดนมาร์ก
เส้นศูนย์สูตรท้องฟ้า

เส้นศูนย์สูตรท้องฟ้า (celestial equator) ในระบบพิกัดศูนย์สูตร คือ วงกลมใหญ่บนทรงกลมท้องฟ้าที่อยู่ในระนาบเดียวกันกับเส้นศูนย์สูตรของโลก เส้นศูนย์สูตรท้องฟ้าทำมุมเอียงกับระนาบสุริยวิถีเป็นมุมประมาณ 23.5° ซึ่งเป็นผลจากความเอียงของแกนหมุนของโลก
หมวดหมู่:ระบบพิกัดทรงกลมท้องฟ้า
สเส้นศูนย์สูตรฟ้า
หมวดหมู่:กลศาสตร์ท้องฟ้า
ทรงกลมท้องฟ้า

ทรงกลมท้องฟ้าห่อหุ้มโลกที่กำลังหมุนอยู่ภายใน
ในทางดาราศาสตร์และการเดินเรือ ทรงกลมท้องฟ้า (Celestial sphere) คือ ทรงกลมจินตภาพขนาดมหึมา หมุนรอบตัวเองโดยมีแกนหมุนและศูนย์กลางมวลร่วมกันกับโลก
คนยุคโบราณเชื่อกันว่าดาวฤกษ์ทุกดวงในท้องฟ้าอยู่ห่างจากโลกด้วยระยะทางเท่า ๆ กัน และเป็นแบบจำลองที่ถูกต้องของเอกภพ แต่ในความเป็นจริง วัตถุท้องฟ้าต่าง ๆ อยู่ห่างจากโลกมากจนไม่สามารถคะเนระยะห่างที่แท้จริงได้ด้วยตาเปล่า บอกได้เพียงทิศทางที่ปรากฏเท่านั้น อย่างไรก็ตาม แบบจำลองทรงกลมท้องฟ้าเป็นเครื่องมือที่เหมาะสมและเป็นประโยชน์สำหรับวิชาวัดตำแหน่งดาว เราสามารถระบุตำแหน่งและทิศทางการปรากฏของวัตถุท้องฟ้าต่าง ๆ ได้ด้วยระบบพิกัดทรงกลมท้องฟ้า
ทรงกลมท้องฟ้าสามารถแบ่งออกเป็นซีกท้องฟ้าเหนือและซีกท้องฟ้าใต้โดยมีเส้นศูนย์สูตรท้องฟ้าคั่นกลาง ขณะที่โลกหมุนรอบแกนหมุน วัตถุในทรงกลมท้องฟ้าจะปรากฏเคลื่อนที่หมุนไปรอบขั้วท้องฟ้าด้วยคาบ 24 ชั่วโมง เรียกว่าการเคลื่อนที่ประจำวัน ขณะที่โลกหมุนจากทิศตะวันตกไปยังทิศตะวันออก ทรงกลมท้องฟ้าจะหมุนจากทิศตะวันออกไปยังทิศตะวันตก เช่น ดวงอาทิตย์ ดวงจันทร์ และดวงดาวต่างก็ขึ้นทางทิศตะวันออกและตกทางทิศตะวันตก
หมวดหมู่:ดาราศาสตร์
หมวดหมู่:ระบบพิกัดทรงกลมท้องฟ้า
หมวดหมู่:ทรงกลม
สุริยวิถี

สุริยวิถี (Ecliptic) คือ ระนาบทางเรขาคณิตที่เป็นระนาบวงโคจรของโลก ดาวเคราะห์ส่วนใหญ่ในระบบสุริยะมีระนาบวงโคจรใกล้เคียงกับระนาบนี้ เมื่อมองจากโลก สุริยวิถีเป็นวงกลมใหญ่บนทรงกลมท้องฟ้าที่แทนเส้นทางการเคลื่อนที่ของดวงอาทิตย์ตลอดทั้งปีท่ามกลางดาวฤกษ์ที่เป็นฉากหลัง ระนาบนี้ทำมุมเอียงกับเส้นศูนย์สูตรฟ้าเป็นมุมประมาณ 23.5° ซึ่งเป็นผลจากความเอียงของแกนหมุนของโลก ระนาบวงโคจรของดวงจันทร์เอียงกับระนาบสุริยวิถีเป็นมุมประมาณ 5°
เนื่องจากดวงอาทิตย์ปรากฏเคลื่อนที่ไปตามสุริยวิถีเป็นมุม 360 องศา ในระยะเวลาประมาณ 365.25 วัน หรือ 1 ปี ดวงอาทิตย์จึงเคลื่อนที่ไปด้วยอัตราประมาณ 1° ต่อวัน โดยมีทิศทางจากทิศตะวันตกไปยังทิศตะวันออก ตรงข้ามกับการหมุนของทรงกลมท้องฟ้า
สุริยวิถีกับเส้นศูนย์สูตรฟ้าตัดกันที่จุด 2 จุด ซึ่งอยู่ตรงข้ามกัน คือ จุดวสันตวิษุวัตและจุดศารทวิษุวัต เมื่อดวงอาทิตย์เคลื่อนมาถึง 2 ตำแหน่งนี้ กลางวันกับกลางคืนจะยาวนานเท่ากันสำหรับผู้สังเกตบนผิวโลก (อย่างน้อยก็ในทางทฤษฎี เพราะมีปัจจัยอื่นที่ส่งผลต่อความยาวนานของกลางวัน-กลางคืน เช่น บรรยากาศโลก)
จุดที่สุริยวิถีอยู่ห่างจากเส้นศูนย์สูตรฟ้ามากที่สุดขึ้นไปทางเหนือ เรียกว่า จุดครีษมายัน และลงไปทางใต้เรียกว่า จุดเหมายัน หากดวงจันทร์ผ่านแนวสุริยวิถีขณะจันทร์เพ็ญหรือจันทร์ดับ จะมีโอกาสเกิดอุปราคาขึ้นได้

**แหล่งข้อมูลอื่น**
 ระวี ภาวิไล,  ระบบกำหนดตำแหน่งวัตถุท้องฟ้า จาก สารานุกรมไทยสำหรับเยาวชนฯ เล่มที่ 1
หมวดหมู่:ดาราศาสตร์
หมวดหมู่:ระบบพิกัดทรงกลมท้องฟ้า
เบียร์อาซาฮี

เบียร์อาซาฮี (Asahi Bīru Kabushiki Gaisha) เป็นเบียร์ยี่ห้อหนึ่งของญี่ปุ่น ปัจจุบันมีผลิตและจำหน่ายในประเทศไทยโดย บริษัท ขอนแก่นบริวเวอรี่ จำกัด 

**ดูเพิ่ม**
 ซัปโปะโระบริวเวอรี

**อ้างอิง**
  Asahi buys 19.9% stake in Elders - Asahi Breweries Ltd., Elders IXL Ltd
หมวดหมู่:ตราสินค้าเบียร์
อาซาฮี
หมวดหมู่:เครื่องดื่มแอลกอฮอล์ญี่ปุ่น
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทในโตเกียว
หมวดหมู่:บริษัทญี่ปุ่นที่ก่อตั้งในปี พ.ศ. 2432
วิกิพีเดีย:วันนี้ในอดีต/1 กุมภาพันธ์

1 กุมภาพันธ์:- พ.ศ. 1870 (ค.ศ. 1327) – พระเจ้าเอ็ดเวิร์ดที่ 3 วัย 14 พรรษาเป็นพระมหากษัตริย์อังกฤษ แต่ขณะนั้นพระบรมราชชนนี พระราชินีอิซาเบลลา และชู้ของพระนาง โรเบิร์ตแห่งมอร์ติเมอร์ ปกครองประเทศ- พ.ศ. 2439 (ค.ศ. 1896) – อุปรากร ลาบอแอม ของจาโกโม ปุชชีนี แสดงรอบปฐมทัศน์ในตูริน ประเทศอิตาลี- พ.ศ. 2544 (ค.ศ. 2001) – ศูนย์กลางการบริหารของประเทศมาเลเซียย้ายจากกัวลาลัมเปอร์ไปปูตราจายา (ในภาพ) แต่ระบบนิติบัญญัติยังอยู่ในอดีตดินแดนสหพันธ์- พ.ศ. 2546 (ค.ศ. 2003) – กระสวยอวกาศโคลัมเบียของนาซาระเบิดในรัฐเทกซัส สหรัฐอเมริกา ระหว่างเดินทางกลับสู่บรรยากาศโลกหลังเสร็จสิ้นภารกิจ คร่าชีวิตลูกเรือ 7 คน- พ.ศ. 2555 (ค.ศ. 2012) – เกิดเหตุการณ์จลาจลที่สนามฟุตบอลพอร์ตเซด ในประเทศอียิปต์ มีผู้เสียชีวิต 79 ราย และบาดเจ็บกว่า 1 พันคน
ดูเพิ่ม: 31 มกราคม – 1 กุมภาพันธ์ – 2 กุมภาพันธ์
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/2 กุมภาพันธ์

2 กุมภาพันธ์:- พ.ศ. 2486 (ค.ศ. 1943) – สงครามโลกครั้งที่สอง: กองทัพแดงจับเชลยศึกชาวเยอรมันกว่า 91,000 นาย ถือเป็นจุดสิ้นสุดของยุทธการที่สตาลินกราด ยุทธการนองเลือดที่สุดครั้งหนึ่งในประวัติศาสตร์- พ.ศ. 2514 (ค.ศ. 1971) – ลงนามอนุสัญญาแรมซาร์ระหว่างประเทศเพื่อการอนุรักษ์และการใช้พื้นที่ชุ่มน้ำอย่างยั่งยืนในประเทศอิหร่าน- พ.ศ. 2533 (ค.ศ. 1990) – ประธานาธิบดีเอฟ. เว. เดอ แกลร์ก ประกาศการสิ้นสุดการถือผิวในประเทศแอฟริกาใต้- พ.ศ. 2547 (ค.ศ. 2004) – โรเจอร์ เฟเดอเรอร์ นักเทนนิสชาวสวิส ขึ้นเป็นนักเทนนิสชายเดี่ยวอันดับ 1 ของโลก ตำแหน่งที่เขาครองนานเป็นสถิติ 237 สัปดาห์- พ.ศ. 2557 (ค.ศ. 2014) – การเลือกตั้งทั่วไปในประเทศไทยถูกกลุ่ม กปปส. (ผู้นำในภาพ) ขัดขวาง ที่ซึ่งต่อมาศาลรัฐธรรมนูญวินิจฉัยว่าเป็นโมฆะเพราะจัดวันเดียวกันไม่ได้ทั่วประเทศ
ดูเพิ่ม: 1 กุมภาพันธ์ – 2 กุมภาพันธ์ – 3 กุมภาพันธ์
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/3 กุมภาพันธ์

3 กุมภาพันธ์: วันทหารผ่านศึกในไทย- พ.ศ. 2030 (ค.ศ. 1488) – บาร์ตูลูเมว ดีอัช นักเดินเรือชาวโปรตุเกส ทอดสมอในอ่าวที่ปัจจุบันคือชายฝั่งของจังหวัดเวสเทิร์นเคป ถือเป็นชาวยุโรปคนแรกที่มีหลักฐานว่าแล่นเรือรอบแหลมกู๊ดโฮปทางใต้สุดของทวีปแอฟริกา- พ.ศ. 2180 (ค.ศ. 1637) – ราคาสัญญาของหัวทิวลิปหายากในสาธารณรัฐดัตช์ ซึ่งสูงขึ้นอย่างต่อเนื่องเป็นเวลาสามเดือน ลดลงฉับพลัน เป็นจุดเสื่อมของความคลั่งทิวลิป- พ.ศ. 2409 (ค.ศ. 1867) – มกุฎราชกุมารมุสึฮิโตะเสด็จขึ้นครองราชย์ ถือเป็นการเริ่มต้นยุคเมจิในประเทศญี่ปุ่น - พ.ศ. 2517 (ค.ศ. 1974) – เกิดอุบัติเหตุความดันล้มเหลวบนเตอร์กิชแอร์ไลน์ เที่ยวบินที่ 981 ขณะอยู่บริเวณจังหวัดอวซ นับเป็นอุบัติเหตุทางเครื่องบินพาณิชย์ครั้งร้ายแรงที่สุดในฝรั่งเศส - พ.ศ. 2512 (ค.ศ. 1969) – ยัสเซอร์ อาราฟัต (ในภาพ) ได้รับเลือกเป็นผู้นำองค์การปลดปล่อยปาเลสไตน์
ดูเพิ่ม: 2 กุมภาพันธ์ – 3 กุมภาพันธ์ – 4 กุมภาพันธ์
จดหมายเหตุ – รายชื่อบทความวันนี้ในอดีต
จุลินทรีย์

จุลินทรีย์ E coli ขนาด 10,000 เท่า
จุลินทรีย์, จุลชีพ, จุลชีวัน หรือ จุลชีวิน (microorganism) เป็นสิ่งมีชีวิตขนาดเล็ก ที่ไม่สามารถมองเห็นได้ด้วยตาเปล่าจึงจำเป็นต้องใช้กล้องจุลทรรศน์ ได้แก่ แบคทีเรีย อาร์เคีย รา และ ยีสต์ เป็นต้น เราสามารถพบจุลินทรีย์ได้ทุกสภาวะแวดล้อม แม้แต่ในสภาวะแวดล้อมที่สิ่งมีชีวิตอื่นอยู่ไม่ได้ แต่จุลินทรีย์บางชนิดสามารถปรับตัวอาศัยอยู่ได้ เช่น ในน้ำพุร้อนบริเวณภูเขาไฟใต้ทะเลลึก หรือภูเขาไฟธรรมดา ใต้มหาสมุทรที่มีความกดดันของน้ำสูง ๆ ในน้ำแข็งที่มีอุณหภูมิเย็นจัด บริเวณที่มีสภาพความเป็นกรดด่างสูง หรือแม้กระทั่งในบริเวณที่ไม่มีออกซิเจนส่วนใหญ่หมายถึงสิ่งมีชีวิตเซลล์เดียว หรือหลาย ๆ เซลล์ (เช่น เชื้อรา) 
หมวดหมู่:ชีววิทยา
วิกิพีเดีย:วันนี้ในอดีต/4 กุมภาพันธ์

4 กุมภาพันธ์: วันเอกราชในศรีลังกา (พ.ศ. 2491)- พ.ศ. 1503 (ค.ศ. 960) – จักรพรรดิซ่งไท่จู่เริ่มทรงราชย์ในประเทศจีน เริ่มยุคราชวงศ์ซ่งกินเวลานานกว่าสามศตวรรษ- พ.ศ. 2246 (ค.ศ. 1703) – สี่สิบเจ็ดโรนินสี่สิบหกคนทำเซ็ปปุกุในเอะโดะ หรือกรุงโตเกียวในปัจจุบัน เป็นการชดใช้การล้างแค้นเจ้านาย อะซะโนะ นะงะโนะริ ไดเมียวอะโก- พ.ศ. 2488 (ค.ศ. 1945) – สงครามโลกครั้งที่สอง: วินสตัน เชอร์ชิลล์, แฟรงกลิน ดี. โรสเวลต์ และโจเซฟ สตาลิน พบกันในการประชุมยัลตาในคาบสมุทรไครเมีย การประชุมยามสงครามครั้งที่สองจากสามครั้งในบรรดาผู้นำหลักของฝ่ายสัมพันธมิตร เพื่ออภิปรายการจัดระเบียบทวีปยุโรปใหม่หลังสงคราม- พ.ศ. 2546 (ค.ศ. 2003) – ภายใต้กฎบัตรธรรมนูญใหม่ สหพันธ์สาธารณรัฐยูโกสลาเวียประกอบใหม่เป็นสมาพันธรัฐหลวม ๆ ในชื่อ เซอร์เบียและมอนเตเนโกร (ตราแผ่นดินในภาพ)- พ.ศ. 2547 (ค.ศ. 2004) – มาร์ก ซักเคอร์เบิร์กและเพื่อนนักศึกษามหาวิทยาลัยฮาร์วาร์ดรวมสี่คนเปิดตัวเว็บไซต์เครือข่ายสังคม เฟซบุ๊ก ขึ้นครั้งแรกในหอพัก
ดูเพิ่ม: 3 กุมภาพันธ์ – 4 กุมภาพันธ์ – 5 กุมภาพันธ์
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/5 กุมภาพันธ์

5 กุมภาพันธ์: วันรัฐธรรมนูญในเม็กซิโก (พ.ศ. 2460)- พ.ศ. 2361 (ค.ศ. 1818) – จอมพลแห่งฝรั่งเศส ฌ็อง-บาติสต์ แบร์นาด็อต สืบราชสมบัติขึ้นเป็นกษัตริย์แห่งสวีเดนและนอร์เวย์- พ.ศ. 2404 (ค.ศ. 1861) – พระบาทสมเด็จพระจอมเกล้าเจ้าอยู่หัวโปรดเกล้าฯ ให้สร้างถนนเจริญกรุง (ในภาพ) ขึ้น ถือเป็นถนนตะวันตกแห่งแรกในสยาม- พ.ศ. 2427 (ค.ศ. 1885) – พระเจ้าเลออปอลที่ 2 แห่งเบลเยียมทรงสถาปนาเสรีรัฐคองโกให้เป็นสมบัติส่วนพระองค์- พ.ศ. 2452 (ค.ศ. 1909) – เลโอ บาเกอลันด์ นักเคมีชาวเบลเยียม ประกาศการสร้างเบคิไลต์ พลาสติกสังเคราะห์ชนิดแรกของโลก- พ.ศ. 2466 (ค.ศ. 1924) – บีบีซีเริ่มถ่ายทอดสัญญาณเวลากรีนิชรายชั่วโมงจากหอดูดาวหลวงกรีนิชเป็นครั้งแรก
ดูเพิ่ม: 4 กุมภาพันธ์ – 5 กุมภาพันธ์ – 6 กุมภาพันธ์
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/6 กุมภาพันธ์

6 กุมภาพันธ์:- พ.ศ. 2361 (ค.ศ. 1819) – เซอร์โทมัส สแตมฟอร์ด แรฟเฟิลส์สถาปนาสิงคโปร์เป็นศูนย์กลางการค้าแห่งใหม่ของบริษัทอินเดียตะวันออก- พ.ศ. 2464 (ค.ศ. 1922) – บริเตน ประเทศฝรั่งเศส ญี่ปุ่น อิตาลีและสหรัฐอเมริกาลงนามสนธิสัญญานาวิกวอชิงตัน เพื่อเลี่ยงการแข่งขันในทางอาวุธทางนาวิก- พ.ศ. 2495 (ค.ศ. 1952) – เจ้าหญิงเอลิซาเบธ ดัชเชสแห่งเอดินบะระสืบราชบัลลังก์สหราชอาณาจักร แคนาดา ออสเตรเลีย นิวซีแลนด์และอีกสามประเทศเครือจักรภพเป็นสมเด็จพระราชินีนาถเอลิซาเบธที่ 2- พ.ศ. 2502 (ค.ศ. 1959) – แจ็ก คิลบี วิศวกรไฟฟ้าชาวอเมริกัน จดสิทธิบัตรวงจรรวมชิ้นแรก- พ.ศ. 2559 (ค.ศ. 2016) – เกิดแผ่นดินไหวขนาด 6.4 ในไต้หวัน (ความเสียหายบางส่วนในภาพ) ส่งผลให้มีผู้เสียชีวิต 116 คน
ดูเพิ่ม: 5 กุมภาพันธ์ – 6 กุมภาพันธ์ – 7 กุมภาพันธ์
จดหมายเหตุ – รายชื่อบทความวันนี้ในอดีต
อะพอลโล 14

Mission patc
ยานอะพอลโล 14 เป็นยานอวกาศลำที่ 8 ในโครงการอะพอลโลขององค์การนาซาที่มีมนุษย์เดินทางไปด้วย และเป็นยานลำที่ 3 ที่นำมนุษย์อวกาศลงบนพื้นผิวดวงจันทร์

**ภารกิจโดยสรุป**
ออกจากโลก: 31 มกราคม พ.ศ. 2514 (ค.ศ. 1971) ฐานส่ง 39A
*กลับถึงโลก: 9 กุมภาพันธ์ พ.ศ. 2514
*นักบินอวกาศ:  อลัน เชพพาร์ด เป็นผู้บังคับการ; สจวร์ต รูซา เป็นนักบินควบคุมยานบังคับการ; เอ็ดการ์ มิตเชลล์ เป็นนักบินควบคุมส่วนลงดวงจันทร์
*ยานบังคับการ: คิตตีฮอว์ค (Kitty Hawk)
*ส่วนลงดวงจันทร์: แอนทาเรส (Antares)
*ลงจอดบนดวงจันทร์: 5 กุมภาพันธ์ พ.ศ. 2514
*จุดลงจอด: ละติจูด 3.7° ใต้, ลองจิจูด 17.5° ตะวันตก -- ที่สูงฟรามอโร
*ระยะเวลาที่อยู่บนพื้นผิวดวงจันทร์: 1 วัน 9.5 ชั่วโมง
*กิจกรรมนอกยาน: รวม 9.2 ชั่วโมง (4.7 + 4.5 ชม.)
*น้ำหนักของตัวอย่างหินที่นำกลับโลก: 43 กิโลกรัม

**อ้างอิง**
 NASA NSSDC Master Catalog date=2007-10-02 - APOLLO BY THE NUMBERS: A Statistical Reference by Richard W. Orloff (NASA)- The Apollo Spacecraft: A Chronology date=2017-12-09 - Apollo Program Summary Report- Apollo 14 Characteristics - SP-4012 NASA HISTORICAL DATA BOOK

**แหล่งข้อมูลอื่น**
 แผนที่การทำกิจกรรมบนดวงจันทร์ของนักบินยานอะพอลโล 14 date=2006-09-19 - ยานอะพอลโล 14 ใน Encyclopedia Astronautica
หมวดหมู่:ยานอวกาศ
หมวดหมู่:โครงการอะพอลโล
หมวดหมู่:ภารกิจอวกาศในปี พ.ศ. 2514
วิกิพีเดีย:วันนี้ในอดีต/7 กุมภาพันธ์

7 กุมภาพันธ์: วันเอกราชในเกรนาดา (พ.ศ. 2517)- พ.ศ. 1843 (ค.ศ. 1301) – มีการพระราชทานพระอิสริยยศเจ้าชายแห่งเวลส์ครั้งแรกแก่รัชทายาทแห่งพระมหากษัตริย์อังกฤษ เจ้าชายเอ็ดเวิร์ดแห่งคาร์นาร์วอน- พ.ศ. 2486 (ค.ศ. 1953) – สถาปนา "มหาวิทยาลัยแพทยศาสตร์" ซึ่งต่อมาคือมหาวิทยาลัยมหิดล- พ.ศ. 2500 (ค.ศ. 1957) – พระบาทสมเด็จพระปรมินทรมหาภูมิพลอดุลยเดชทรงเปิดเขื่อนเจ้าพระยา (ในภาพ) ที่อำเภอสรรพยา จังหวัดชัยนาท- พ.ศ. 2535 (ค.ศ. 1992) – ประเทศสมาชิกลงนามในสนธิสัญญามาสทริชท์ ซึ่งนำไปสู่การก่อตั้งสหภาพยุโรป ในมาสทริชท์ ประเทศเนเธอร์แลนด์- พ.ศ. 2534 (ค.ศ. 1991) – ฌ็อง-แบร์ทร็อง อาริสตีดสาบานตนเข้ารับตำแหน่งเป็นประธานาธิบดีเฮติคนแรกที่มาจากการเลือกตั้ง
ดูเพิ่ม: 6 กุมภาพันธ์ – 7 กุมภาพันธ์ – 8 กุมภาพันธ์
จดหมายเหตุ – รายชื่อบทความวันนี้ในอดีต
วิกิพีเดีย:วันนี้ในอดีต/8 กุมภาพันธ์

8 กุมภาพันธ์:- พ.ศ. 2129 (ค.ศ. 1587) – แมรี พระราชินีแห่งสกอต (ในภาพ) ทรงถูกสำเร็จโทษจากการพัวพันในแผนลอบปลงพระชนม์พระราชินีนาถเอลิซาเบทที่ 1 แห่งอังกฤษ- พ.ศ. 2398 (ค.ศ. 1855) – ค้นพบกลุ่มรอยเท้าปริศนาคล้ายกีบในหิมะที่เรียก รอยเท้าปีศาจ ในเดวอน ประเทศอังกฤษ- พ.ศ. 2446 (ค.ศ. 1904) – ญี่ปุ่นโจมตีเรือรบรัสเซียด้วยตอร์ปิโด ใกล้กับหลฺวี่ชู่นโค่ว ถือเป็นการเปิดฉากสงครามรัสเซีย-ญี่ปุ่น- พ.ศ. 2503 (ค.ศ. 1960) – ติดตั้งแผ่นหินรูปดาวห้าแฉกจำนวนแผ่นแรกบนฮอลลีวูดวอล์กออฟเฟม ในฮอลลีวูด รัฐแคลิฟอร์เนีย สหรัฐ- พ.ศ. 2563 (ค.ศ. 2020) – จ่าสิบเอกของกองทัพบกไทยก่อเหตุกราดยิงในห้างเทอร์มินอล 21 โคราช และพื้นที่อื่นในจังหวัดนครราชสีมา เป็นผลให้มีผู้เสียชีวิต 31 ราย
ดูเพิ่ม: 7 กุมภาพันธ์ – 8 กุมภาพันธ์ – 9 กุมภาพันธ์
จดหมายเหตุ – รายชื่อบทความวันนี้ในอดีต
งานอดิเรก

งานอดิเรก คือ งานหรือกิจกรรมที่ทำยามว่าง ซึ่งงานอดิเรกจะเกิดจากความสนใจและความสนุกสนานเป็นหลัก มากกว่าที่จะได้ผลตอบแทนทางการเงินหรือสิ่งแลกเปลี่ยนอื่น ๆ อย่างไรก็ตาม งานอดิเรกมักจะเพิ่มพูนทักษะ ความรู้และประสบการณ์ในด้านต่าง ๆ แต่จุดมุ่งหมายของการทำคือความพึงพอใจ ตัวอย่างของงานอดิเรก เช่น การอ่านหนังสือ การเล่นดนตรี การออกกำลังกาย การเล่นกีฬา การวาดรูป ปลูกต้นไม้ ทำงานไม้ หรือการสะสมสิ่งต่าง เช่น ของที่ระลึก แสตมป์หรือตุ๊กตา เป็นต้น 

**ดูเพิ่ม**
 นันทนาการ
หมวดหมู่:งานอดิเรก
อำเภอพระสมุทรเจดีย์

พระสมุทรเจดีย์ เป็นอำเภอหนึ่งในจังหวัดสมุทรปราการ ชื่อของอำเภอนี้ได้มาจากพระสมุทรเจดีย์ (พระเจดีย์กลางน้ำ) ซึ่งพระบาทสมเด็จพระพุทธเลิศหล้านภาลัยโปรดเกล้าฯ ให้สร้างขึ้นบนเกาะกลางแม่น้ำเจ้าพระยาเมื่อปี พ.ศ. 2370
บริเวณปากแม่น้ำเจ้าพระยาของอำเภอนี้ เป็นที่ตั้งของป้อมพระจุลจอมเกล้า สร้างขึ้นในปี พ.ศ. 2436 และได้ใช้เป็นที่มั่นในการรบกับเรือรบฝรั่งเศสในวิกฤตการณ์ ร.ศ. 112 (ในปีเดียวกัน) นอกจากนี้ในบริเวณใกล้เคียง ทางกองทัพเรือยังได้นำเรือรบหลวงแม่กลองซึ่งอนุรักษ์ไว้มาจัดแสดงด้วย

**ที่ตั้งและอาณาเขต**
อำเภอพระสมุทรเจดีย์มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับเขตบางขุนเทียน เขตทุ่งครุ (กรุงเทพมหานคร) และอำเภอพระประแดง- ทิศตะวันออก ติดต่อกับอำเภอเมืองสมุทรปราการ มีแนวกึ่งกลางแม่น้ำเจ้าพระยาเป็นเส้นแบ่งเขต- ทิศใต้ จรดอ่าวไทย- ทิศตะวันตก ติดต่อกับเขตบางขุนเทียน (กรุงเทพมหานคร) มีคลองขุนราชพินิจใจเป็นเส้นแบ่งเขต

**ประวัติ**
ไฟล์:วัดสาขลา อ.พระสมุทรเจดีย์ จ.สมุทรปราการ.jpg|thumb|250px|วัดสาขลา
ไฟล์:องค์เจดีย์พระสมุทรเจดีย์.jpg|thumb|249x249px|วัดพระสมุทรเจดีย์
ท้องที่อำเภอพระสมุทรเจดีย์เดิมเป็นส่วนหนึ่งของของอำเภอเมืองสมุทรปราการ เมื่อวันที่ 15 ธันวาคม พ.ศ. 2527 กระทรวงมหาดไทยได้แยกพื้นที่อำเภอเมืองสมุทรปราการทางฝั่งตะวันตกของแม่น้ำเจ้าพระยา ออกมาตั้งเป็น กิ่งอำเภอพระสมุทรเจดีย์ การปกครองขึ้นกับอำเภอเมืองสมุทรปราการ จนกระทั่งเมื่อวันที่ 11 มิถุนายน พ.ศ. 2534 จึงมีพระราชกฤษฎีกาฯ ยกฐานะขึ้นเป็น อำเภอพระสมุทรเจดีย์ จนถึงปัจจุบัน โดยมีผลบังคับใช้เมื่อวันที่ 19 มิถุนายน ปีเดียวกัน- วันที่ 1 มิถุนายน พ.ศ. 2490 ตั้งตำบลปากคลองบางปลากด แยกออกจากตำบลในคลองบางปลากด
*วันที่ 15 กรกฎาคม พ.ศ. 2522 ตั้งตำบลบ้านคลองสวน แยกออกจากตำบลนาเกลือ
*วันที่ 15 ธันวาคม พ.ศ. 2527 แยกพื้นที่ตำบลปากคลองบางปลากด ตำบลในคลองบางปลากด ตำบลแหลมฟ้าผ่า ตำบลนาเกลือ และตำบลบ้านคลองสวน อำเภอเมืองสมุทรปราการ มาตั้งเป็น กิ่งอำเภอพระสมุทรเจดีย์ และกำหนดให้ขึ้นการปกครองกับอำเภอเมืองสมุทรปราการ- วันที่ 19 กรกฎาคม พ.ศ. 2534 ยกฐานะจากกิ่งอำเภอพระสมุทรเจดีย์ อำเภอเมืองสมุทรปราการ เป็น อำเภอพระสมุทรเจดีย์- วันที่ 18 กรกฎาคม พ.ศ. 2537 จัดตั้งสุขาภิบาลแหลมฟ้าผ่าในท้องที่บางส่วนของตำบลแหลมฟ้าผ่าและตำบลในคลองบางปลากด และจัดตั้งสุขาภิบาลพระสมุทรเจดีย์ในท้องที่ของตำบลปากคลองบางปลากด- วันที่ 25 พฤษภาคม พ.ศ. 2542 ยกฐานะสุขาภิบาลแหลมฟ้าผ่าและสุขาภิบาลพระสมุทรเจดีย์เป็นเทศบาลตำบลแหลมฟ้าผ่าและเทศบาลตำบลพระสมุทรเจดีย์ตามลำดับ

**การแบ่งเขตการปกครอง**

**การปกครองส่วนภูมิภาค**
อำเภอพระสมุทรเจดีย์แบ่งพื้นที่การปกครองออกเป็น 5 ตำบล 42 หมู่บ้าน ได้แก่

**การปกครองส่วนท้องถิ่น**
ท้องที่อำเภอพระสมุทรเจดีย์ประกอบด้วยองค์การปกครองส่วนท้องถิ่น 6 แห่ง ได้แก่- เทศบาลตำบลพระสมุทรเจดีย์ ครอบคลุมพื้นที่ตำบลปากคลองบางปลากดทั้งตำบล- เทศบาลตำบลแหลมฟ้าผ่า ครอบคลุมพื้นที่ตำบลแหลมฟ้าผ่า (เฉพาะหมู่ที่ 1, 6 และบางส่วนของหมู่ที่ 2–4, 13) และตำบลในคลองบางปลากด (เฉพาะบางส่วนของหมู่ที่ 4, 7, 9)- องค์การบริหารส่วนตำบลนาเกลือ ครอบคลุมพื้นที่ตำบลนาเกลือทั้งตำบล- องค์การบริหารส่วนตำบลบ้านคลองสวน ครอบคลุมพื้นที่ตำบลบ้านคลองสวนทั้งตำบล- องค์การบริหารส่วนตำบลแหลมฟ้าผ่า ครอบคลุมพื้นที่ตำบลแหลมฟ้าผ่า (เฉพาะหมู่ที่ 5, 7–12 และบางส่วนของหมู่ที่ 2–4, 13)- องค์การบริหารส่วนตำบลในคลองบางปลากด ครอบคลุมพื้นที่ตำบลในคลองบางปลากด (เฉพาะหมู่ที่ 1–3, 5–6, 8, 10–13 และบางส่วนของหมู่ที่ 4, 7, 9)

**อ้างอิง**

พระสมุทรเจดีย์
วิกิพีเดีย:วันนี้ในอดีต/9 กุมภาพันธ์

9 กุมภาพันธ์:- พ.ศ. 2404 (ค.ศ. 1861) – สงครามกลางเมืองอเมริกา: เจฟเฟอร์สัน เดวิสได้รับแต่งตั้งเป็นประธานาธิบดีชั่วคราวแห่งสมาพันธรัฐอเมริกา- พ.ศ. 2437 (ค.ศ. 1895) – วิลเลียม จี. มอร์แกน ผู้อำนวยการฝ่ายพลศึกษาของวายเอ็มซีเอแห่งหนึ่งในรัฐแมสซาชูเซตส์ คิดค้นกีฬา "มินโทเนตต์" ขึ้น ที่ซึ่งต่อมาได้กลายมาเป็นกีฬาวอลเลย์บอล - พ.ศ. 2463 (ค.ศ. 1920) – มีการลงนามสนธิสัญญาสฟาลบาร์ ซึ่งรับรองอำนาจอธิปไตยของประเทศนอร์เวย์เหนือกลุ่มเกาะสฟาลบาร์ แต่ภาคีทั้งหมดยังมีสิทธิเสมอกันในกิจกรรมเชิงพาณิชย์เหนือกลุ่มเกาะนั้น- พ.ศ. 2486 (ค.ศ. 1943) – สงครามโลกครั้งที่สอง: กองทัพฝ่ายสัมพันธมิตรประกาศว่ากัวดัลคะแนลปลอดภัย ยุติการทัพกัวดัลคะแนล เป็นชัยทางยุทธศาสตร์สำคัญครั้งหนึ่งในสงครามแปซิฟิก- พ.ศ. 2512 (ค.ศ. 1969) – โบอิง 747 (ตัวอย่างในภาพ) ออกบินเที่ยวแรก 
ดูเพิ่ม: 8 กุมภาพันธ์ – 9 กุมภาพันธ์ – 10 กุมภาพันธ์
จดหมายเหตุ – รายชื่อบทความวันนี้ในอดีต
ทวีป

ทวีป หมายถึง แผ่นดินขนาดใหญ่ที่เชื่อมต่อกันบนพื้นโลก การแบ่งทวีปในโลกไม่มีมาตรฐานที่แน่นอน โดยทั่วไปทวีป ต้องเป็นพื้นกว้างใหญ่ ไม่รวมพื้นที่ที่จมอยู่ใต้น้ำ และมีเขตแดนเด่นชัดทางภูมิศาสตร์

**นิยาม**
 แบบจำลองเจ็ดทวีปโดยทั่วไปสอนในจีน อินเดีย ยุโรปตะวันตกบางส่วนและประเทศที่พูดภาษาอังกฤษส่วนมาก- ในส่วนใหญ่จะนับว่ามี 6 ทวีปคือ อเมริกา เอเซีย ยุโรป แอฟริกา ออสเตรเลีย และ แอนตาร์กติกา- แบบจำลองหกทวีป (มีทวีปอเมริกา) ใช้ในประเทศที่พูดภาษาสเปน และบางส่วนของยุโรป รวมถึงประเทศกรีซ (แบบจำลอง 5 ทวีปที่มีมนุษย์อาศัย คือ ไม่รวมแอนตาร์กติกา ยังพบในแบบเรียน) 
เราอาจรวมทวีปเป็น มหาทวีป (supercontinent) หรือแบ่งย่อยเป็น อนุทวีป (subcontinent) ก็ได้ แต่ก็ไม่มีนิยามที่แน่นอนชัดเจนเช่นกัน
ในอังกฤษ คำว่า "the Continent" มักหมายถึงทวีปยุโรป โดยไม่รวมบริเตนใหญ่กับไอร์แลนด์ เช่นเดียวกัน คำว่า "the Subcontinent" มักหมายถึง ประเทศอินเดีย

**ทวีปทางภูมิศาสตร์**
ในคริสต์ศตวรรษที่ 20 นักภูมิศาสตร์ยอมรับกันว่าทวีปต่าง ๆ มีการเคลื่อนที่ไปบนผิวโลกอยู่เสมอ เรียกกระบวนการนี้ว่า "ทวีปเลื่อน (continental drift)" อธิบายได้ด้วยทฤษฎีการเคลื่อนที่ของแผ่นเปลือกโลก (plate tectonics)
ปัจจุบันผิวโลกมีแผ่นเปลือกโลกหลักอยู่ 7 แผ่น และแผ่นเล็ก ๆ อีกมาก การเคลื่อนที่ของแผ่นเปลือกโลกทำให้เกิดการแยกตัวออกจากกัน และการรวมเข้าด้วยกันของแต่ละแผ่น ในอดีตจึงมีแผ่นเปลือกที่ไม่พบในปัจจุบัน

**อ้างอิง ==
นีล อาร์มสตรอง

เรือโท นีล ออลเดน อาร์มสตรอง (Neil Alden Armstrong; 5 สิงหาคม ค.ศ. 1930 — 25 สิงหาคม ค.ศ. 2012) เป็นนักบินอวกาศชาวอเมริกัน และเป็นมนุษย์ที่ได้ชื่อว่าเหยียบพื้นผิวดวงจันทร์คนแรกของโลก

**ประวัติ**
นีล อาร์มสตรอง เกิดที่เมืองวาปาโคเนตา รัฐโอไฮโอ ชื่นชอบเรื่องการขับเครื่องบินมาตั้งแต่ยังเด็กๆ เรียนการขับเครื่องบินครั้งแรกเมื่อตอนอายุ 15 ปีแล้วได้รับใบอนุญาตนักบินเมื่อตอนอายุ 16 ปี  และเป็นนักบินทดสอบให้กับองค์การนาซามาก่อน เขาได้รับคัดเลือกเป็นนักบินอวกาศเมื่อปี ค.ศ. 1962 และปฏิบัติภารกิจหลายภารกิจในโครงการเจมินีและโครงการอะพอลโล และยังเคยเป็นนักบินในกองทัพสหรัฐ ปฏิบัติภารกิจ 78 ครั้งในสงครามเกาหลี
ในปี ค.ศ. 1969 เขาเป็นผู้บัญชาการของโครงการอะพอลโล 11 ซึ่งมีเป้าหมายนำยานไปจอดบนดวงจันทร์ โดยสมาชิกในทีมคือ เอ็ดวิน อัลดริน และไมเคิล คอลลินส์
เขากล่าวประโยคนี้เมื่อเหยียบลงบนพื้นผิวของดวงจันทร์
วันที่ 25 สิงหาคม ค.ศ. 2012 อาร์มสตรองได้เสียชีวิตในซินซินนาติ รัฐโอไฮโอ ขณะอายุได้ 82 ปี เนื่องด้วยภาวะแทรกซ้อนภายหลังการผ่าตัดบายพาสหลอดเลือดหัวใจ บารัก โอบามา ประธานาธิบดีสหรัฐได้กล่าวยกย่องอาร์มสตรองว่าเป็น "บุรุษชาวอเมริกันผู้ยิ่งใหญ่ที่สุด ไม่เพียงแค่ในช่วงเวลาของเขาเท่านั้น แต่เป็นตลอดกาล"

**การเยือนประเทศไทย**
นีล อาร์มสตรอง เคยเดินทางมาเยือนประเทศไทย และ หนึ่งในสถานที่มาเยือนนั้นคือที่  โรงเรียนสิรินธร จังหวัดสุรินทร์ ในต้นฤดูฝน ค.ศ. 1969 (พ.ศ. 2512) มีนักเรียนชื่อ อรนุช ภาชื่น (ปัจจุบันคือ รองศาสตราจารย์ ดร.อรนุช ภาชื่น อดีตอาจารย์ประจำคณะสาธารณสุขศาสตร์ มหาวิทยาลัยธรรมศาสตร์), พรเพ็ญ เพียรชอบ (ปัจจุบันคือ พรเพ็ญ อินทร์ทอง) และเพื่อนรวม 6 คน ได้เขียนจดหมายเป็นภาษาอังกฤษส่งไปยังนีล อาร์มสตรอง ซึ่งแปลความเป็นภาษาไทยได้ว่า "เราต้องการรู้เรื่องราวเกี่ยวกับอะพอลโล 11 และคิดว่านักบินอวกาศจะเป็นผู้สามารถเล่าให้เราฟังได้มากที่สุดและดีที่สุด" ในที่สุดก็ประสบผลสำเร็จ หลังการประสานงาน เมื่อสำนักงานข่าวสารอเมริกัน ก็บรรจุโรงเรียนสิรินธร จังหวัดสุรินทร์ ไว้ในรายการเยือนประเทศไทยอีกจุดหนึ่งด้วย โดยในเดือนกรกฎาคม ปี 1969 (พ.ศ. 2512) นีล อาร์มสตรอง กลับจากดวงจันทร์ไม่นาน ก็ได้มายืนถ่ายรูปกับครูและนักเรียน ณ โรงเรียนประจำจังหวัดในภาคอีสาน นามว่า "ร.ร.สิรินธร จ.สุรินทร์" 
ในการเดินทางมายังประเทศไทยอย่างเป็นทางการนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้น ตริตราภรณ์ช้างเผือก ให้แก่เขาด้วย

**อ้างอิง**

**ดูเพิ่ม**
 ข้อกล่าวหาเรื่องมนุษย์คนแรกเหยียบดวงจันทร์เป็นเรื่องลวง

**แหล่งข้อมูลอื่น**
  ประวัติ นีล อาร์มสตรอง จากเว็บนาซา
หมวดหมู่:นักบินอวกาศชาวอเมริกัน
หมวดหมู่:บุคลากรในองค์การนาซา
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:เสียชีวิตระหว่างการผ่าตัด
หมวดหมู่:ภารกิจอวกาศในปี พ.ศ. 2509
หมวดหมู่:ภารกิจอวกาศในปี พ.ศ. 2512
หมวดหมู่:ผู้ได้รับเครื่องราชอิสริยาภรณ์ ต.ช.
ธันวาคม

ธันวาคม เป็นเดือนที่ 12 และเดือนสุดท้ายของปี ตามปฏิทินกริกอเรียน และเป็นหนึ่งในเดือน 7 เดือนที่มี 31 วัน 
ตามหลักโหราศาสตร์ เดือนธันวาคมเริ่มต้นขึ้นเมื่อดวงอาทิตย์ยกเข้าสู่ราศีธนู และสิ้นสุดเมื่อยกเข้าสู่ราศีมกร แต่ในทางดาราศาสตร์ ต้นเดือนธันวาคมดวงอาทิตย์อยู่ในกลุ่มดาวคนแบกงู และไปอยู่ในกลุ่มดาวคนยิงธนูในปลายเดือน
เดือนธันวาคมในภาษาอังกฤษ December มาจากภาษาละติน decem เนื่องจากเป็นเดือนที่ 10 ในปฏิทินโรมันดั้งเดิมที่เริ่มต้นปีในเดือนมีนาคม. ประเทศไทยเริ่มใช้ชื่อเดือนธันวาคมในปี พ.ศ. 2432 ตรงกับสมัยรัชกาลที่ 5 โดยสมเด็จพระเจ้าบรมวงศ์เธอกรมพระยาเทววงศ์วโรปการ เป็นผู้เสนอให้ใช้ราศีกำหนดชื่อเดือน

**วันพระราชสมภพ**
 23 ธันวาคม - 
** พ.ศ. 2476 (ค.ศ. 1933) - สมเด็จพระจักรพรรดิอะกิฮิโตะ 
** พ.ศ. 2486 (ค.ศ. 1943) - สมเด็จพระราชินีซิลเวียแห่งสวีเดน 

**วันสำคัญ**
 1 ธันวาคม - วันเอดส์โลก- 5 ธันวาคม - วันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร, วันชาติ, วันพ่อแห่งชาติ, วันดินโลก และวันพัฒนาชุมชน
*7 ธันวาคม - วันคล้ายวันประสูติ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา- 10 ธันวาคม - วันรัฐธรรมนูญ- 11 ธันวาคม - วันสมเด็จกรมพระปรมานุชิตชิโนรส- 16 ธันวาคม - วันกีฬาแห่งชาติ- 25 ธันวาคม - คริสต์มาส- 26 ธันวาคม - วันคุ้มครองสัตว์ป่าแห่งชาติ- 28 ธันวาคม - วันสมเด็จพระเจ้าตากสินมหาราช- 31 ธันวาคม - วันสิ้นปี

**ดูเพิ่ม**
 จดหมายเหตุเดือนธันวาคม

**แหล่งข้อมูลอื่น**

*12
วิกิพีเดีย:วันนี้ในอดีต/10 กุมภาพันธ์

10 กุมภาพันธ์:- พ.ศ. 2306 (ค.ศ. 1763) – บริเตน ฝรั่งเศสและสเปนลงนามสนธิสัญญาปารีสเพื่อยุติสงครามเจ็ดปี อันเป็นผลลดขนาดของจักรวรรดิอาณานิคมฝรั่งเศสอย่างมาก ขณะที่เป็นจุดเริ่มต้นของสมัยแห่งภาวะครอบงำอย่างกว้างขวางของบริเตนนอกทวีปยุโรป- พ.ศ. 2383 (ค.ศ. 1840) – เจ้าชายอัลเบิร์ตแห่งซัคเซิน-โคบวร์คและโกทา เสกสมรสกับสมเด็จพระราชินีนาถวิกตอเรียแห่งสหราชอาณาจักร กลายเป็นเจ้าชายพระราชสวามี- พ.ศ. 2480 (ค.ศ. 1937) – พิธีวางศิลาฤกษ์ก่อสร้างสนามศุภชลาศัย (ในภาพ) ที่ซึ่งปัจจุบันเป็นสนามกีฬาหลักของกรีฑาสถานแห่งชาติของไทย- พ.ศ. 2505 (ค.ศ. 1962) – สหรัฐแลกเปลี่ยนนักโทษรูดอล์ฟ เอเบล จารชนโซเวียตที่ถูกเอฟบีไอจับ กับแฟรนซิส แกรี พาวเวอส์ นักบินเครื่องบินจารกรรมของซีไอเอที่ถูกยิงตกเหนือน่านฟ้าโซเวียตเมื่อสองปีก่อน- พ.ศ. 2515 (ค.ศ. 1972) – รัฐเราะซุลคัยมะฮ์เข้าร่วมเป็นรัฐที่เจ็ดและรัฐล่าสุดของสหรัฐอาหรับเอมิเรตส์
ดูเพิ่ม: 9 กุมภาพันธ์ – 10 กุมภาพันธ์ – 11 กุมภาพันธ์
จดหมายเหตุ – รายชื่อบทความวันนี้ในอดีต
เจมส์ กอสลิง

เจมส์ กอสลิง
เจมส์ กอสลิง (James Gosling) เกิดเมื่อ 19 พฤษภาคม ค.ศ. 1955 ผู้ให้กำเนิดภาษาจาวา ของบริษัท ซัน ไมโครซิสเต็มส์ ปัจจุบันดำรงตำแหน่ง ประธานกรรมการเทคโนโลยี (Chief Technology Officer) ของแผนก Sun's Developer Products group
หมวดหมู่:นักวิทยาการคอมพิวเตอร์
หมวดหมู่:ชาวอเมริกันเชื้อสายแคนาดา
วิกิพีเดีย:วันนี้ในอดีต/11 กุมภาพันธ์

11 กุมภาพันธ์: วันชาติในญี่ปุ่น- 117 ปีก่อน พ.ศ. (660 ปีก่อน ค.ศ.) – ตามประเพณี จักรพรรดิจิมมุ ปฐมจักรพรรดิญี่ปุ่นสถาปนายามาโตะขึ้นเป็นเมืองหลวง- พ.ศ. 2471 (ค.ศ. 1929) – ประเทศอิตาลีและสันตะสำนักแห่งคริสตจักรโรมันคาทอลิกลงนามสนธิสัญญาลาเตรัน ก่อตั้งนครรัฐวาติกันเป็นรัฐเอกราชแทรกอยู่ในกรุงโรม เพื่อช่วยชำระสะสาง "ปัญหากรุงโรม" - พ.ศ. 2514 (ค.ศ. 1971) – แปดสิบเจ็ดประเทศลงนามสนธิสัญญาควบคุมอาวุธบนพื้นสมุทร บังคับให้การมีอาวุธอานุภาพทำลายล้างสูงบนก้นมหาสมุทรในน่านน้ำสากลเป็นสิ่งผิดกฎหมาย- พ.ศ. 2522 (ค.ศ. 1979) – ราชวงศ์ปาห์ลาวีแห่งอิหร่านล่มสลายเมื่อกองทัพประกาศตน "เป็นกลาง" หลังกลุ่มกบฏมีชัยเหนือกำลังซึ่งภักดีต่อพระเจ้าชาห์ โมฮัมหมัด เรซา ปาห์ลาวีในการสู้รบด้วยอาวุธตามถนน- พ.ศ. 2533 (ค.ศ. 1990) – นักกิจกรรมต่อต้านการถือผิว เนลสัน มันเดลา (ในภาพ) ได้รับการปล่อยตัวจากเรือนจำ หลังถูกต้องโทษเป็นนักโทษการเมืองอยู่ 27 ปี 
ดูเพิ่ม: 10 กุมภาพันธ์ – 11 กุมภาพันธ์ – 12 กุมภาพันธ์
จดหมายเหตุ – รายชื่อบทความวันนี้ในอดีต
หมวดหมู่:วันนี้ในอดีตแบ่งตามวัน
วิกิพีเดีย:เสนอชื่อเพื่อเป็นผู้ดูแล

== การเสนอชื่อขณะนี้**

**ผู้ดูแลระบบ**
 ขณะนี้ยังไม่มีการเสนอชื่อ

**ผู้ดูแลระบบสิทธิแต่งตั้ง**
 ขณะนี้ยังไม่มีการเสนอชื่อ

**ผู้ตรวจสอบผู้ใช้**
 ขณะนี้ยังไม่มีการเสนอชื่อ

**บันทึกการเสนอชื่อที่ปิดไปแล้ว**
 ดูที่ บันทึกการเสนอชื่อที่ปิดไปแล้ว
ส